CELEX: 62005TN0365
Language: da
Date: 2005-09-26 00:00:00
Title: Sag T-365/05: Sag anlagt den  26. september 2005  — Harald Mische mod Europa-Parlamentet

10.12.2005   
            
            
               DA
            
            
               Den Europæiske Unions Tidende
            
            
               C 315/15
            
         Sag anlagt den 26. september 2005 — Harald Mische mod Europa-Parlamentet
   (Sag T-365/05)
   (2005/C 315/28)
   Processprog: engelsk
   Parter
   
      Sagsøger: Harald Mische (Bruxelles, Belgien) [ved: lawyers G. Vandersanden og L. Levi]
   
      Sagsøgt: Europa-Parlamentet
   Sagsøgerens påstande
   
               —
            
            
               Den indplacering, som ansættelsesmyndigheden tildelte sagsøgeren i ansættelsesafgørelsen af 4. oktober 2004 med virkning fra den 16. november 2004, som »junior lawyer« i GD Konkurrence i lønkategori A*, lønklasse 5, trin 1, annulleres med den virkning, at sagsøgerens genindsættes i sine rettigheder i overensstemmelse med en gyldig og forskriftsmæssig ansættelse, dvs. en gyldig og forskriftsmæssig indplacering med virkning fra den 16. november 2004 som minimum A7/3 (med virkning fra den 1. november 2003) eller det, der svarer hertil i medfør af artikel 1-11 i bilag XIII til Tjenestemandsvedtægten (A*8/3).
            
         
               —
            
            
               Sagsøgte tilpligtes at betale 1) erstatning med tillæg af morarenter som kompensation for den skade, der er forvoldt sagsøgerens karriere, og 2) erstatning i form af en gyldig og forskriftsmæssig betaling, navnlig under anvendelse af den overgangsbestemmelse i artikel 21 i bilag XIII til tjenestemandsvedtægten, der trådte i kraft den 1. maj 2004 eller, alternativt, ved en nedsættelse af bidragene til pensionsordningen på grundlag af ligelønsprincippet. Disse rettigheder skal behørigt vurderes på et senere tidspunkt og anslås midlertidigt og ex aequo et bono til mindst 10 000 EUR pr. år.
            
         
               —
            
            
               Europa-Parlamentet tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgeren, der blev udnævnt til tjenestemand efter den nye tjenestemandsvedtægt var trådt i kraft den 1. maj 2004, men på grundlag af en ansættelsesreserveliste, der var blevet opstillet på baggrund af en udvælgelsesprøve, der fandt sted før denne dato, anfægter sin indplacering i lønklasse. Han henviser til de anbringender og argumenter, som han allerede har gjort gældende i sag T-288/05 (1).
   
      (1)  EUT C 229 af 17.9.2005, s. 35.